Skema med FPB-spørgsmål

Emner, der kan være gode at overveje i forbindelse med ønsker for fremtidig pleje og behandling. Du og den sundhedsprofessionelle kan afgøre, hvilke emner der er relevante i netop din situation.

*Tidligere registrerede ønsker* Ja Nej Ved ikke

* Har du tidligere deltaget i FPB?  □ □ □
* Har du lavet et Behandlingstestamente på Sundhed.dk? □ □ □
* Har du lavet en Fremtidsfuldmagt? □ □ □

*Overordnede tanker om livet med sygdom*

* Hvad tænker du om din sygdom og behandling?
* Hvordan tackler du din sygdom lige nu?
* Er der noget, der er særlig vigtigt for dig at give videre?
* Hvad giver dig livskvalitet?
* Hvad håber du på i tiden, der kommer?
* Hvad bekymrer du dig om i tiden, der kommer?
* For nogen er det vigtigt at leve så lang tid som muligt. For andre er det vigtigt at leve så godt som muligt. Hvad er dine tanker om det?

*Konkrete ønsker*

* Hvem skal være dit talerør, tage beslutninger om dit sygdomsforløb, hvis du ikke selv kan give udtryk for ønsker? (Navn og relation til dig)
* Har du tænkt på, hvilke livsforlængende behandlinger du ønsker – eller ikke ønsker -, hvis du ikke selv kan give udtryk for det? (Fx. Ernæring i sonde/blodåre, antibiotika gennem blodåre, blodtransfusion)
* Hvad er dine tanker om respiratorbehandling og genoplivningsforsøg ved hjertestop nu og i fremtiden?
* Har du tænkt over, hvor du ønsker at tilbringe den sidste tid?
* Har du tænkt over, hvor du ønsker at afslutte livet?

*Andre kommentarer*

* Har du andre overvejelser eller tanker, du gerne vil have nedskrevet?